CELEX: 32000R2789
Language: el
Date: 2000-12-14 00:00:00
Title: Κανονισμός (ΕΚ) αριθ. 2789/2000 του Συμβουλίου, της 14ης Δεκεμβρίου 2000, για την παράταση του κανονισμού (ΕΟΚ) αριθ. 1657/93 σχετικά με την προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά προϊόντα που προορίζονται για τις ελεύθερες ζώνες των Αζορών και της Μαδέρας, όσον αφορά την ελεύθερη ζώνη της Μαδέρας

Avis juridique important

|

32000R2789

Κανονισμός (ΕΚ) αριθ. 2789/2000 του Συμβουλίου, της 14ης Δεκεμβρίου 2000, για την παράταση του κανονισμού (ΕΟΚ) αριθ. 1657/93 σχετικά με την προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά προϊόντα που προορίζονται για τις ελεύθερες ζώνες των Αζορών και της Μαδέρας, όσον αφορά την ελεύθερη ζώνη της Μαδέρας  

Επίσημη Εφημερίδα αριθ. L 324 της 21/12/2000 σ. 0010 - 0010

Κανονισμός (ΕΚ) αριθ. 2789/2000 του Συμβουλίουτης 14ης Δεκεμβρίου 2000για την παράταση του κανονισμού (ΕΟΚ) αριθ. 1657/93 σχετικά με την προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά προϊόντα που προορίζονται για τις ελεύθερες ζώνες των Αζορών και της Μαδέρας, όσον αφορά την ελεύθερη ζώνη της ΜαδέραςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,την πρόταση της Επιτροπής,Εκτιμώντας τα ακόλουθα:(1) Ο κανονισμός (ΕΟΚ) αριθ. 1657/93(1) θεσπίζει, έως την 31η Δεκεμβρίου 2000, προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά προϊόντα που προορίζονται για τον εφοδιασμό των ελεύθερων ζωνών των Αζορών και της Μαδέρας.(2) Σύμφωνα με το άρθρο 3 του κανονισμού αριθ. 1657/93, η Επιτροπή εξέτασε, κατόπιν διαβουλεύσεων με τις αρμόδιες πορτογαλικές αρχές, τις επιπτώσεις των λαμβανομένων μέτρων στην ανάπτυξη της ελεύθερης ζώνης της Caniçal (Μαδέρα), της μόνης που υπάρχει στις ιδιαίτερα απομακρυσμένες περιοχές της Πορτογαλίας.(3) Τα μέτρα αυτά είχαν καταρχήν θετικές επιπτώσεις στη δημιουργία και εγκατάσταση νέων επιχειρήσεων και την ανάπτυξη ορισμένων βιομηχανικών δραστηριοτήτων κυρίως στους τομείς κλωστοϋφαντουργικών προϊόντων, πλαστικών υλών και γυαλιού. Εξαιτίας συγκυριακών λόγων καθώς και προβλημάτων υποδομής παρατηρείται σήμερα επιβράδυνση του ρυθμού δημιουργίας νέων βιομηχανιών και παράλυση ενός μέρους της μεταποίησης. Η κατάσταση αυτή αναμένεται να μεταβληθεί ως αποτέλεσμα τόσο της ολοκλήρωσης των υπό εκτέλεση έργων υποδομών και διεύρυνσης της ελεύθερης ζώνης όσο και της δημιουργίας βιομηχανικών μονάδων σε καινοτόμους τομείς μεταποίησης, εκτός αυτών που αφορούν απλές δραστηριότητες ανακύκλωσης, συσκευασίας και αποθήκευσης.(4) Οι αρμόδιες πορτογαλικές αρχές εξεδήλωσαν από την πλευρά τους ενδιαφέρον για τη διατήρηση σε ισχύ αυτών των μέτρων κατά τη διάρκεια χρονικού διαστήματος που δεν θα είναι σε καμία περίπτωση μικρότερο από αυτό που είχε προβλεφθεί προηγουμένως, προκειμένου να ενισχυθούν οι βιομηχανικές επενδύσεις στην ελεύθερη ζώνη της Μαδέρας και συνεπώς να προωθηθεί η κοινωνικοοικονομική ανάπτυξη της περιοχής.(5) Κατόπιν λεπτομερούς εξέτασης της κατάστασης και των επιπτώσεων των ληφθέντων μέτρων, εκτιμάται ότι η παράταση της ισχύος των εν λόγω μέτρων θα συμβάλει στην ανάπτυξη των βιομηχανικών δραστηριοτήτων στην ελεύθερη ζώνη. Συνεπώς, είναι σκόπιμη η παράταση της αναστολής των αυτόνομων δασμών του κοινού δασμολογίου για τα κεφαλαιουχικά αγαθά, όπως ζήτησαν οι πορτογαλικές αρχές.(6) Εντούτοις, για να μη θιγεί η λειτουργία της εσωτερικής αγοράς, είναι ανάγκη να περιοριστεί χρονικά η ισχύς ενός τέτοιου μέτρου,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Η αναστολή, κατ' άρθρο 1 παράγραφος 1 του κανονισμού (ΕΟΚ) αριθ. 1657/93, παρατείνεται έως τις 31 Δεκεμβρίου 2008 όσον αφορά την ελεύθερη ζώνη της Μαδέρας.Άρθρο 2Κατά το έτος 2008, η Επιτροπή θα εξετάσει εκ νέου, κατόπιν διαβουλεύσεων με τις αρμόδιες πορτογαλικές αρχές, τα αποτελέσματα των λαμβανομένων μέτρων όσον αφορά την ανάπτυξη της ελεύθερης ζώνης της Μαδέρας και θα υποβάλει ενδεχομένως τις κατάλληλες προτάσεις.Άρθρο 3Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Ιανουαρίου 2001.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 14 Δεκεμβρίου 2000.Για το ΣυμβούλιοΟ ΠρόεδροςJ. Glavany(1) ΕΕ L 158 της 30.06.1993, σ. 1· κανονισμός όπως τροποποιήθηκε από τον κανονισμό (ΕΚ) αριθ. 3256/94 (ΕΕ L 339 της 29.12.1994, σ. 1).